Malagasy, Antankarana: Bible for Romans

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## Romans

Chapter 1

1Paoly, mpanompon'i Jesosy kristy, voakaiky ho apostoly, ary nataoka ho mpitory filazan-tsaran-dragnahary.2Io i filazan-tsara efa nampagnatenainy taloha, baka tamin'ny iro mpaminany tagnatiny soratra masigny.3Zegny mikasiky zanany lahy, avy mbaka tamin'ny taranaka Davida.4Tamin'ny fitsanganany tamin'ny maty, nambara fa zanaka maherin'i zagnahary tamin'heriny fanahy masina Izy\_dia Jesosy tompontsika.5Mbaka tamin'ny nangala tsika fahasoavagna draiky maha-apostoly fagnikiagna finoagna amin'ny firenena jiaby nohon'ny agnarany.6Amindro firenena iro, anao ho voakaiky nohon'i Jesosy Kristy.7Taratasy ity ho olo jiaby ao Roma, izay mahay zagnahary, izy voakaiky ho olo masigny. Hoaminaro agny fahasoavagna draiky fiadagnany dragnahary baban-tsika sy Jesosy Kristy tompo.8Voalohany, hisaorako zagnahary mbaka amin'i Jesosy Kristy aminaro jiaby. Fotony finoagna naro fa nambara amin'izao tontonlo izao.9Fa Dragnahary vavolombeloko tompoko ao amin'ny fagnahiko ao amin'ny filazan-tsara ny zanany, fa tsy mijanogno mivolagna aminaro za.10Mangataka fo za amin'ny vavaka ataoko mba ahombiazako amin'ny fomba jiaby amin'ny sitrapon-dragnahary hoavy aminaro.11Fa za mba magniry ahita anaro, mba ahafako magnamia anaro fagnamezan-panahy sasantsany ho anaro, mba ampahery anaro.12Zegny, magniry za hifankaherezan-tsika eto agnivontsika. Mbaka amin'ny finoagna tsika tsirairay, ny naro avio ninaka.13Niany, sty tiako anaro tsy ahay, ry rahalahy, matekiky zaho managna fikasagna agnatogno anaro, (nefa za voasakana ka hatramin'ny zio), mba hahazoagna vokatra aminaro, kara nazahoako ambiny iro Jentilisa koa.14Za mpitrosa amin-dro Grika sy iro vahiny, amin'ny misy jery draiky adala.15Nohony zegny, aminaka, vognono koa za hitory filanzan-tsara ho anaro agny Roma.16Fa za tsy megnatra amin'ny filazan-tsara, zegny herin-dragnahary indesigny amonjy iro jiaby mino, ho an'ny Jiosy aloha avio ho an'ny Grika.17Fa zegny agnambaragna famarignan-dragnahary, mbaka amin'ny finoana ho an'ny finoana, araka ny voasoratra hoe : "Ny marigny dia ho velogno amin'ny finoana."18Fa heloko dragnahary namboakany mbaka tan-dagitry manohitra haratsiam-pagnahy, draiky tsy fahamarignan'olo, izay manakana ny fahamarignana amin'ny tsy fahamarignana.19Zay raha hay momba dragnahary hitan-dro maso. Fa nazavain-Dragnahary tamin-dro.20o endriny tsy hita maso, zegny heriny tsisy fetrany, maha Dragnahary Izy, Hita nazava tsara, nanomboko namorogno izao tontonlo izao, tamin'ny raha jiaby niforogniny. Nohon'ny zegny dia tsy managna fialan-tsigny iro.21Fotony na fa nahay momba Dragnahary iro, fa tsy nagnamia voninahitry maha Dragnahary Izy, na koa nankasitraka Izy. Loso adala tao saigny dro, avio nahay nahiziky fo dro.22Iro mivolagna iro misy jery, nefa nahay adala.23Voninahitry Dragnahary tsy mety motraka natakalo dro sarintsary nolobelogno mety motraka, vorona, biby managna vity efatra draiky raha mikisaka.24Zegny namian-Dragnahary iro, nohon'ny fahalotoany fo dro. mba ho voa baraka amin'ny aigny dro iro.25Iro nanakalo fahamarignan-Dragnahary amin'ny vandy, ary iro midaira manompo zava-boary fa tsy Dragnahary, deraina mandraikizay. Amen.26Nohon'ny zegny nalefa Dragnahary agny amin'ny filan-dratsy iro, fa viavy dro nanakalo fifandraisagna voajanahary tamin'iro tsy voajanahary.27Kara zegny iro lelahy nagambela fifandresan-dro voajanahry miaraka amin'ny viavy ka niheritreritry filàgna ara-nofo amin-dro samy iro. Zegny iro lelahy nagnano fehitsiky mahametraka miaraka amidro samy iro Ary navoa iro, ny sazy mifagnaraka aminy fahavetavetagna nataon-dro.28Fotony tsy nagneky hanagna Dragnary mifagnaraka amin'ny heritreritry dro, ka namiany saigny tsy mendriky iro, mba anaovan-dro raha tsy mety.29Iro feno tsy fahamarignana, faharatsiagna, fanafo, draiky lolompo jiaby. Iro feno famamogna, fanafo, fifanoheragna, fitaka, draiky fikasagna ratsy.30Iro mpitsiko, mpagnedrikendriky, ary mpankahala Dragnahary. Iro io mahery andra, miavogno, draiky mirehareha, iro mpamoro raha ratsy ary tsy magnaja ray aman-dreny.31Iro tsisy raha hay ary tsy azo hatokisagna, tsisy fitiavagna voajanahary, tsy mamindra fo.32Aidro lalàgnan-dragnahary, fa iro magnano rah kara zegny, mendriky fahafatesagna. Fa tsy zegny fo raha ataony fa mbola magneky iro magnano zegny koa.

Chapter 2

1Dikan'izegny, tsisy fialantsigny azonao atao, ho andrô olo tia mitsara olo io satria amin'ny hitsaranao ny hafa fo no hitsaragna anao koa. Zegny magnambara fa nata anao magnano mitsara olo io, mba karaha zegny fo koa.2Kanefa haintsika tsara fa ny fitsaran-dRagnahary zegny, miankigny amin'ny ataontsika fo koa.3Mba etritrereta baka, anao magnano mitsara olo hafa io, anao mitovy irô fo koa. Kay ataonao akory hilaifa fitsaran-dRagnahary zegny ?4Sa, tsisy dikany aminao ny hariagnan'ny hatsaram-pagnahiny ndraiky fandiferagna ndraiky faharetagna ? Tsy hainao ma hatsaram-pagnahy zegny natao hitariky atsika amin'ny fibebahagna?5Fa izegny noho ny hamafin'ny fonarô ndraiky ny tsy fahaizanarô mibebaka mahatonga anarô hamory heloko amin'ny tegnanarô amin'ny andro fahatezeragna, amin'io fotoagna io tegna anehoagna ny fitsaragnan-dRagnahary.6Ny fanagnanarô ny faharetagna ndraiky ny fahaizagna magnano tsara isan'andro,7mety ahazahoanao ny dera, voninahitra, ndraiky ny tsy fahafatesagna amin'ny fiainagna mandrakizay.8Ho an'izay mitady ho an'ny tegnany ndraiky tsy magneky ny marigny fa magnaraka ny fahamarignana, ho avy aminany ny heloko ndraiky ny sazy.9Zagnahary hitondra fahoriagna ndraiky jaly amindrô olo jiaby nagnano ratsy tamin'ny Jiosy taloha ndraiky amindrô Grika koa.10Fa kanefa ho andrô olo magnano tsara amindrô Jiosy ndraiky Grika io, hahazo laza ndraiky fiadanagna.11Fa tsisy fiangaragna miaraka amin-dRagnahary.12Fa ho andrô olo izay nanota tsy nanagna lalàgna, ho very sady ts managna lalàgna. Abakô hoandrô olo jiaby nanota niaraka amin'ny tsy fagnajagna lalàgna ho tsaraigny araka ny lalàgna koa.13Tsy voatery irô olo mandray lalàgna no mahazo ny marigny ao agnatrehan-dRagnahary, fa ho an'izay mampihatra lalàgna, mahazo ny fahamarinagna.14Fa irô jentilisa tsy managna lalàgna, izikoa fa magnano raha momba ny lalàgna araka ny voajanahary, kay irô zaigny samy magnano lalàgna ho an'ny tegnany, nata tsy managna lalàgna aby irô15Kay baka amin'izegny, ahafahagna magnaboaka irô ny asa angatahin'ny lalàgna voasaoratra am-pondrô. Ny fieritreretandrô fo koa ho vavolombelognon-drô, avy iô, ny dinikindrô manaokagna nata magnameloko, na miaro irô amin'ny tegnandrô.16Ndraiky amin'ny Zagnahary izaigny hiboaka amin'ny andro hitsaran-dRagnahary irô tsy ambaratelon'olo jiaby, araka ny filazantsara amin'ny alalan'ny Jesosy Kristy.17Izy koa Jiosy hikaianao ny tegnanao sady miankigny amin'ny lalàgna ndraiky mirehareha amin-dRagnahary,18aviô, mahay sitrapony ndraiky mamantatra raha tegna tsara fotony nampianarigny tamin'ny lalàgna anao;19aviô, izikoa resy lahatra anao fa ny tegnanao mpitariky jamba, fahazavagna ho andrô mbala agnatin'ny aizigny.20Mpagnitsy ny adala mampianatra ny tsaiky hely, abakô, anagnanao ny endriky ny fahalalagna ndraiky ny marigny. Kay karakory ny fiandraikan'izegny amin'ny fiainagna iaignanao ?21Ho anarô mampianatra irô sasany, tsy mampianatra ny tegnanarô ma anarô iô ? Ho anao manohitra ny lahatra, mangalatra anao dikan'izegny ?22Ho andrô mivolagna fa tsy tokony hijangajanga, mijangajanga anao dikan'izegny ? Karaha zegny koa anao mandrobaka ny tragnon-dRagnahary, mankahala ny sampy anao dikan'izegny ?23Anao magnano faly mipoerapoera amin'ny lalàgna iô, mangala baraka an-dRagnahary anao dikan'izegny ?24Fa ny agnaran-dRagnahary efa afa-baraka tamindrô jentilisa aby iô araka izay voasoratra.25Anarô mahazo tombony amin'ny famoraognana raha ohatra ka magnaraka lalàgna, karaha zegny koa anao directy mivadiky tsy voavositry nata efa voavositry aby anarô.26Araka izegny ho andrô olo tsy voavositry mitandrigny izay takin'ny lalàgna, tsy atao agnisan'ny voavositry ma izy nata tsy voavositry ?27Aviô, tsy ho sazigny ny olo araiky tsy voavositry ara-boajanahary mba anao raha ohatra ka mitandrigny lalàgna izy ? Izegny tsy managna lalàgna voasoratra ndraiky ny famosiragna nefa mbola mandika lalàgna !28Fa izy tsy jiosy amin'ny endriky ivelany fo na famosiragna izay miboaka amin'ny endriky ivelan'ny vatagna.29Fa izy jiosy ao agnatiny, aviô famoragna izay an'ny nofotro, ao amin'ny fagnahy, fa tsy amin'ny soratra. Ny fideran'olo karaha zegny, tsy avy amin'olo fa avy amin-dRagnahary.

Chapter 3

1Kay ino zeny tombon-tsoa anagnan`ny Jiosy? ndraiky ino koa tombon-tsoan`ny famoragna?2amin`ny fomba jiaby tsara zegny. voaloany, nankinigny tamin-dro jiosy aby fagnambaragna baka amin-Dragnahary.3Raha nagnino fo ma tsy nanagna finoana iro Jiosy sasany? kay tsy finoagnan-dro zegny natonga tokin-Dragnahary tsy tanteraka?4donc tsy ho hisy zegny. kanefa ndraiky, ambila ho hita fa marigny Ndragnahary, na mavandy olo tsaraiky raiky. Araka voasoratra kara ty: "Aboaka amin`ny tegnanaro fa olo marigny anaro, aboaka ndraiky izy ka aro avy amin`ny fitsaragna."5Fa rahoatra tsy fahamarignantsika magnaboaka fahamarignan-dRagnahary, ino zaka mety hivolagnitsika? Afaka mivolagna atsika fa tsy marigny Ndragnahary amin`ny fagnaboany heloko Nany amintsika,sa tsy zegny? (Mampiasa fandaminam-bolagnan`olombelogno za.)6Donc tsy hisy zegny! fotony amin`ny toetry karakory hitsaran-dRagnahary zao tontolo zao?7Fa izy ka mitovy fahamarinan-dRagnahary magnamia fideragna maro andeha Aminazy baka amin`ny vandinaka, karakory fo basy za mbala tsaraigna mpanota?8Fa nagnino tsy mivolagna, araka tatitry diso ambara fa volagnitsika, bakako hamafisin`ny sasany ka fa nivolagnitsika kara ty: "Ambila zahay agnano raha tsy manjary, mba ho avy ny meva"? Rariny fitsaragna atao amidro.9Kay ino fo basy? Magnamia rariny tegnatsika basy atsika? Tsy zegny fekny. Fa atsika efa nagnasazy Jiosy ndraiky Grika,iro jiaby, ho mpanota.10Araka ny voasoratra hoe: "tsisy olo marigny, nata araiky.11Tsisy na araiky mahay,tsisy ka nata araiky mahay mitady Ndragnahary.12Roso niataka iro jiaby. Ndraiky tsisy zaka nilagna iro jiaby ka. tsisy magnano raha manjary, taisy ata voany araiky ka.13Tendan-dro fasagna misokatra. Lelan-dro mamitaka.14Poison`ny bibilava ambanin`ny saokon-dro. Vavan-dro feno ozogno ndraiky fanafo.15Vitin-dro malaky mandatsa-dra.16Ny fanimbana ndraiky fijaliagna agny amin`ny lalagnan-dro.17kay olo regny tsy mahay lalagnan`ny fiadagnana.18Tsy mba misy fatahoragna devant Ndragnahary."19L`heur zio haitsika fa na ino na ino ambaran`ny lalagna, miantefa aminaro zegny ambany lalagna. Zegny mba hattonga vavan`ny tsaraiky araiky hangigny, mba ahita valiny baka amin-dRagnahary zao tontolo zao.20Zegny fotony tsy hisy eky nofotro hamarigniny baka amin`ny lalagna devant masony. Fa baka amin`ny lalagna haviany fahaizagna fahotana.21kay l`heur zio koa nampafantarigny fahamarign-dRagnahary tsy amin`ny lalagna. Nabaribaryn`ny lalagna ndraiky iro mpaminany,22fa zegny, fahamarignana zegnybaka amin`ny finoagna Jesosy Kristy andeha amin`olo jiaby zegny mino. Fotony tsisy fagnavahagna.23Fa nanota olo jiaby tsy managna voninahitry Ndragnahary,24maimaimpoagna fahasoavagna baka amin`ny fagnavotagna tamin`i Kristy Jesosy.25Fa zagnahary nagnamia Kristy Jesosy ho fagnatitra finoagna ny ranazy. Namiany mba ho porofon`ny fahamarignany Kristy, dikany tsy jireny ota tagny taloha26salakady faharaitany. Niboaka raha jiaby zegny hagnaboagna fahamarignany ami`zio fotoagna l`heur zio. Zegny mba hafahagna magnaporofo fa marigny vatany, Ndraiky mba hagnaboagna amin`olo jiaby fa Izy magnamarigny finoana Jesosy.27Aia koa rehareha? Fa nifafa zegny. kay ino dikany zegny? Aha, fa baka amin`ny finoana.28Manapa-kevitry atsika fa olo araiky fo zegny hamarigniny amin`ny finoagna tsisy asan`iregny.29Sa Zagnahariny Jiosy regny fo Zagnahary? Sa tsy Zagnaharin-dro Jentilisa regny ka Izy.30Izy ka araiky fo Zagnahary, dikany zegny hamarigniny amin`ny finoagna iro vita fora regny, fa iro tsy vita fora ndraiky amin`ny alalan`ny finoana.31I foagnatsika amin`ny finoagna ma lalagna zegy? Donc tsy hisy fekiny dikan'izegny? Fa kanefa ndraiky magneky lalagna atsika.

Chapter 4  
1Ino raha tokony koragnin-tsika, nefa raha fahitan'i Abrahama razan-tsika taloha tamin'ny nofo ?2Izy koa asa edy raha nagnariagna abrahama, misy tokony hampirehareha izy, fa tsy amin-dRagnahary.3Ino mba raha nambaran'ny soratra masigny ? "Abrahama zegny nino Zagnahary".4" Avio irô zegny miasa, tsy atao agnatin'ny fahasoavagna karamany, fa atao kara trôsa .5Iro zegny tsy miasa, nefa mino izay ratsy fagnahy, atao agnatiny fahamarignana finoagnany.6Davida fo koa zegny magnognono tso-drano amin'olo zegny ataon-dRagnahary marigny nefa tsy miasa.7Raha nivolagniny : "sambatra irô zegny voavaila heloko, ndraiky irô rakotron'ny fahatagnany.8Sambatra koa zaigny hisain'ny Tompo heloko."9Kay fahasambaragna jiaby zegny ma atao amindrô voavositry koa ? Atsika mivolagna fa : "Natao fahamarignana Abrahama ny finoagna."10Kay karakory nagnany zegny ? Tamin'izy fa voavositry, sa tamin'izy tsy voavositry ? Tsy tamin'izy efa voavositry fa tamin'izy mbola tsy voavositry.11Nahazo famataragna famosiragna Abrahama. Zegny famantaragna zegny, marikin'ny finoagna marigny fa misy fahaila tamin'i Abrahama retsy izy mbola tsy voavositry. Nanjara baban'olo jiaby izy, na irô mbola tsy voavositry izy, fa natao hoandrô ny famarignana.12Zegny koa midika fa mbola tsy voavositry izy, avio hoandrô, taloha zaigny tsenjiky voavositry nefa magnaraka dian'ny finoagna Abrahama razan-tsika.13Tsy avy baka amin'ny lalàgna fa avy baka amin'ny finoagna marigny ny fampagnatenagnan'i Abrahama ndraiky irô takanany handova ny tany.14Ho foagna zegny finoagna ndraiky fampagnatenagna, izy koa irô miaigny amin'ny lalàgna handova tany ty.15Fotony lalàgna io. mitondra heloko, fa amin-drô tsisy lalàgna agny, tsisy fandikagna lalàgna zegny.16Kay baka amin'ny lalàgna zegny tegna hiboan'ny finoagna, amin'ny zegny mimpetraka ambaniny fahasoavagna fampagnatenagna sady azo antoko irô tarak'i Abrahama zaigny mandrasa finoagna ndraiky iro jiaby zegny fihezin'ny lalàgna. Babatsika izy,17araka voasoratra : "Nataoko rain'ny firenena maro anao", talohan'i Zagnahary araiky mamelogno ny maty ndraiky raha tsisy mba hisy.18Natoky zagnahary tantairaka fa zegny i Abrahama, na maro ra mitranga tamin'ny fiainagnany draiky hoaviny. Kay rosô baban'ny firenena maro izy, araka koragna fa nambara fa : "Ho kara zegny taranakanao."19Tsy kivy tamin'ny finoagnany izy, nefa hainy tsara, fa tsy afaka hanan-janaka izy (fotony fa tagny amin'ny zato taogno tagny izy). Hainy tsara fa tsy mety miteraka i Saraha.20Kay nony fampagnatenagna nataon-dRagnahary, kay izy tsy misalasala izy tamin'ny tsy finoagna i Abrahama. Fa nahay nahery tamin'ny finoagna fo izy sady nidera Zagnahary mare.21Izy tegna resy lahatra fa tanteraka aby zaigny raha nampagnatenai-ndRagnahary zegny, tsy maintsy tantairaka.22Koa fa zegny ra nisy, natao famarignana izegny.23Kanefa tsy izy tsy nisoratagna tombotsoanany zaraiky fo zegny fa natao ninazy zegny.24Nisoratagna ho antsika koa zegny, zaigny mino Izy, nanangana Jesosy Tompontsika tamin'ny maty.25Izy araiky natolotro baka tamin'ny fahotagnatsika avio natsangana mba mba hamarigny atsika.

Chapter 5

1Satria namarignigny tamin'ny finoagnantsika atsika, noho zaigny, managna fiadanagna miaraka amin-dRagnahary amin'ny alalan'ny Tompontsika Jesosy Kristy atsika.2Navy baka aminany koa no anagnantsika lalagna amin'ny finoagna midriky amin'izegny fahasoavagna zegny, izay itsanganantsika. Miravoravo amin'ny fahatokiagna amian-dRagnahary zahay amin'ny ho avy zahay, fahatokiagna izay horasaintsika ao amin'ny voninahitrin-dRagnahary.3Tsy aminjegny fo fa atsika koa miravo ao amin'ny fahoriagnantsika. Haintsika tsara fa fahoriagna zegny miteraka faharetagna.4Faharetagna koa miteraka fagnikiagna. Abôko, ny fagnikiagna miteraka fahatokiagna amin'ny ho avy.5Ary zegny toky zegny tsy magnadiso fagnantenagna, fotony fitiavan-dRagnahary zegny efa narotsaka tagnatin'ny fontsika tamin'ny alalan'ny Fanahy Masigny namiagna atsika.6Tamintsika mbala nalemy, maty amin'ny lerany ho an'olo ratsy fagnahy Kristy.7Sarotro amin'olo araiky baka ny hofoaty ho amin'olo marigny. Fa ndeky, mety ho hisy donko olo hahasaky hofoaty ho an'olo tsara. 68Fa Zagnahary efa nagnaboaka fitiavagnanany manokagna tamintsika, fotony, tamintsika mbala mpanota, maty hagnavotra atsika Kristy.9Mbala mihoatran'izaigny aby, aminiziô io. Izy kofa namarigniny tamin'ny lionany atsika, abokô, voavonjin'izegny amin'ny fahamelohan-dRagnahary.10Tamintsika mbala fahavalo, nihavagna tamin-dRagnahary baka avy amin'ny fahafatesan'ny Zanakanany atsika, ary mbala mihoatry ny zaigny aby, fotony, izy kofa navy nampihavaniny, ho voavonjy baka avy amin'ny aigninany atsika.11Abokô, tsy izaigny fo fa miravo ao amin-dRagnahary koa atsika baka avy amin'ny Tompontsika Jesosy Kristy izay nazahoantsika fihavanagna zegny amin'iziô ty.12Noho izegny, mitovy tamin'ny nidiran'ny ota tamin'olo araiky tamin'izao tontolo izao, karaha zegny koa nidiran'ny fahafatesagna tamin'ny alalan'ny ota. Abokô, niparitaka tamin'olo jiaby ny fahafatesagna, fotony, samby nanota aby olo jiaby.13Nandrapisian'ny lalàgna, lasa navy teto amin'izao tontolo izao teto ny ota, fa tsisy fagnisana fahotagna izy kofa tsisy lalàgna.14Kanefa na zegny na tsy zegny, fahafatesagna zegny nanjaka nanomboko tamin'ny Adama ziska tamin'i Mosesy, na tamindrô tsy nanota nitovy tamin'ny fanotagnan'i Adama aby zegny, izay alokon'ilay ho avy.15Na zegny ndreky, fagnomezagna zegny tsy mitovy amin'ny fahadisoagna. Fa izy kô baka avy amin'ny fahadisoan'olo araiky fo hamono olo maro, mihoatra lavitrin'izegny ny nataon'ny fahasoavan-dRagnahary ndraiky fagnomezagna baka avy amin'ny fahasoavan'olo araiky, Jesosy Kristy, namiagna be ho an'olo maro.16Abokô, fagnomezagna zegny tsy mitovy amin'ny vokatra baka avy amin'ny araiky nanota igny. Fa amin'ny lafiny araiky, navy fitsaragna zaigny ho fagnasaziagna navy tamin'ny fahadisoagnan'olo araiky. Fa amin'ny lafin'ny araiky hafa ndreky, fagnomezagna mifaragna amin'ny fagnamarinagna zegny navy tafaran'ny fahadisoagna maro.17Izy kô baka avy amin'ny fahadisoan'olo araiky edy no hanjakan'ny fahafatesagna amin'ny olo araiky, mihoatra lavitr'izegny ny hanjakan'irô mandray fahasoavagna maro ndraiky fagnomezagnan'ny fahamarinagna baka avy amin'ny fiainan'ilay olo araiky, Jesosy Kristy zegny.18Dikan'izegny, satria baka avy tamin'ny fahadisoagnan'olo araiky fo no niteraka fagnamelohagna tamin'olo, dikan'izegny, baka avy amin'ny fahamarinan'olo araiky koa zegny ny fagnamarinagna ho an'ny olo jiaby.19Satria baka avy amin'ny tsy fagnarahan'olo araiky lalàgna no nahavian'olo maro ho mpanota, dikan'izegny, baka avy amin'ny fagnarahan'olo araiky lalàgna koa zegny no hagnamarigny ny maro.20Fa navy ny lalàgna, hampitombo fahadisoagna. Kanefa, izy kofa nitombo ny fahotagna, vao maika nitombo koa ny fahasoavagna.21Nitranga raha zegny baiky karaha nanjakan'ny fahotagna tamin'ny fahafatesagna koa ny hanjakan'ny fahasoavagna baka avy amin'ny fahamarinagna ho amin'ny fiainagna mandrakizay baka avy amin'ny Jesosy Kristy Tompontsika.

Chapter 6  
1Ino basy hivolagnitsika? Tokony hanohy amin'ny fahotogna fo mba atsika hanogan'ny fahatsaragna?2Tsisy feky zegny. Atsika zegny maty amin'ny adalagna, amin'ny fomba akory koa bola hiaignatsika amin'ny zegny?3Tsy hainarô mba irô jiaby natao batisa tao amin'i Kristy Jesosy natao batisa tao amin'ny fahafatesany?4Izy koa voalevigny, niaraka taminany baka tamin'ny alalan'ny batisa andeha amin'ny fahafatesagna atsika. Nitranga raha zegny mba hitovizagna amin'ny nanaganagna iKristy tamin'ny maty tamin'ny voninahitry Baba, andihianantsika amin'ny fiainagna vaovao koa.5Izy koa mitambatra Aminany mitovy amin'ny fahafatesany atsika, hitambatra amin'ny fitsanganany koa.6Hay tsika zegny, vatagnatsika taloha nifantsiagna niaraka taminany, mba androtoegna ota. Nitranga zegny mba tsy hiboten'ny ota feky atsika.7Izy maty io kony nambara fa marigny sady afaka amin'ny fahotogna.8Izy koa maty niaraka tamin'i Kristy atsika, matoky fa hiaraka velogno Aminany koa.9Atsika mahay fa nitsangana tamin'ny maty i Kristy, bakô tsy maty feky Izy. Tsy manjaka Aminany feky fahafatesagna.10Izy koa momba fahafatesagna, maty baka amin'ny fahotagna Izy, maty indraiky mandeha ho an'olo jiaby Izy. Kanefa, fiainagna hiaignany iaignany an-dRgnahary.11Izy koa zegny, tsy maintsy miheritreritry tegnanarô efa maty amin'ny fahotagna koa anarô, fa velogno an-dRagnahary ao amin'i Kristy Jesosy.12Izy koa zegny aza ambela hanjaka ao amin'ny vatagnanarô mety maty ny ota mba hagnarahanarô filany.13Aza amezagna fahotagna ratsam-batagnanarô, ho fitaovagna ampiasaigny amin'ny tsy fahamarignana. Fa ameza an-dRagnahary vatagnanarô, kara nitsanganany tamin'ny maty velogno amizio ty. Ameza an-dRagnahary ratsam-batagnanarô mba fitaovagna ampiasaigna amin'ny fahamarignana.14Aza ambela hanjaka aminarô adalagna. Fôtony tsy ambany lalàgna anarô, fa ambany fahatsaragna.15Ino basy? Tokony hagnano hadalagna zegny atsika fotony tsy ambanin'ny làlagna, fa ambanin'ny fahatsaragna? Tsisy feky izegny.16Tsy hainarô fa i araiky agnamezanarô vatagnanarô ho mpanompo araiky hankatoavinarô? Marigny zegny na mpanompo fahotagna mitariky anarô agny amin'ny fahafatesagna, na mpanompo fakantoavagna mitariky agny amin'ny fahamarignana.17Fa ankasitrahigny Zagnahary! fotony efa mpanompo fahotagna anarô, kanefa tafidriky am-pônarô fomba fampianaragna namezagna anarô.18Nadoso tamin'ota anarô, bakô natao mpanompo fahamarignana.21Noho zegny, koa fa nataoko asa ary nagnamafy fa voaray dro vokatra izay navory, andeha a Espaina za hitsidika anaro no diako.29Aiko fa za koa mandeha aminaro ka hiditry agnatiny fitahian'i kristy.22Amizio ty izy koa nadoso tamin'ny adalagna anarô bakô navy mpanompon-dRagnahary, mahazo ny fahamasignana. Fiaignana mandrakizay raha azo.23Raha azo amin'ny adalagna fahafatesagna, fa fagnamezagna azo avy amin'ny Zagnahary fiainagna mandrakizay ao amin'i Kristy Jesosy Tompontsika.

Chapter 7  
1Tsy hainarô ma,Ralahy (fôtony mikoragna amin`olo mahay lalàgna za), fa lalàgna io micomandy olo araiky zegny ty ho velogno?2Ny magnangy zegny mbala manambady voafeny lalàgnan`ny vadiny izy ka izy mbala velogno, fa koa fa maty vadiny kay, dikany zegny.3Ka mbala velogno, mandèha mandry amin`ny lelahy hafa izy,mandrànto izy zegny,fa izy ka maty vadiny kay, tsy voafehy lalàgna izy, kay tsy mandrànto izy zegny na mandry amin`ny lelahy hafa.4Dikany zegny, ralako ô,natao maty tamin`ny lalàgna ka arô tamin`ny alalan`i Kristy. Natao zegny mba hitambaranarô amin`ny hafa, mídikà zegny,ami-Nazy maty nimpody velogno, havitantsika mamoa voa amin-Dragnahary.5Taminntsika tagnatin`ny nôfotro,irô fitiavagna fahotagna,zegny nataitaitry lalàgna,niasa tamin`ny sampagnatsika hamoa voany amin`ny fafatèsagna.6Izio ty nadoso tamin`ny lalàgna atsika. maty tami`zegy namèhy atsika atsika. Zegny hafatsika manômpo amin`ny fagnahy vaovao,fa tsy amin`ny sôratra fakày.7Kay ino zaka ambaratsika? tsisy ané dikany zegny ai. Kanèfa, tsy nahay fahotagna zegny fekny za,izy ka tsy tamin`ny lalàgna zegny. Tsy honohono nahay nagniry fekny za izy ka tsy baka tamin`ny lalàgna nivolagna hoe. "Aza magniry loatra.8"Fa nangala vahagna tamin`ny didy ny fahotagna naviany fagniriagna rôso loatra aminaka ato. Fa izy ka tsisy lalàgna igny,maty ota.9Fa èla za velogno tsisy lalàgna, fa ka fa navy didy,velogno ndraiky ota,kay maty ka za.10Didy tôkony hitòndra fiainagna nivadiky fafatèsagna taminaka.11Fa fahotagna niraikitry baka tamin`ny didy namitaka za. Baka tamin`ny zegny namonoagna za.12Dikan`izegny masigny lalàgna, Masigny ka didy, marigny, salakady tsara.13Kay hivadiky fafatesagna aminaka raha tsara? Tsy hisy fekny zegny. Fa ota, mba hiboany andèha amin`ny fahotagna amin`ny alalan`ny raha manjary, nitòndra fafatesagna tagnàtiko. Zegny mba andeha baka amin`ny didy, Fahotagna io mety mbala hihôva fahotagna araiky fo.14Kanèfa haitsika ara-pagnàhy lalàgna, fa za baka amin`ny nôfotro. Èfa nalafo andèha amin`ny fagnadevozagnan`ny ota za.15fa raha ataòko, tsy dia haiko loatra, fôtony zegny tiako fo ataò, kay tsy ataòko, fa zaka tsy tiako ndraiky, atao.16Fa izy ka za magnano raha tsy tiako, minkôn-doa amin`ny lalàgna fa tsara lalàgna zegny.17Fa l'heur ziô tsy za eky magnano zegny, fa fahotagna velogno agnatiko ato.18Fa haiko fa agnatiko zegny ndraiky amin`ny nôfotro naka, fa fagniriagna raha manjàry aminaka ato, kanèfa tsy afaka magnano zegny za.19Fa raha mananjary tiako tsy vitako, fa ny tsy manjàry ndraiky, nataoko.20Fa za ka magnano raha tsy tiako atao, dikany zegny tsy za eky miasa zegny, fa fahotagna mihaigny agnatiko ato.21Izo ndraiky fa hitako, fitsipiky agnatiko ato tia agnano kabàro manjàry, kanèfa kabàro tsy manjàry fo agnatiko ziô.22Fa za ravoravo amin`ny lalàgnan-Dragnahary amin`ny fagnahy maha olo.23Kanèfa mahita fitsiky hafa ka za mahakasiky tègnako. Zegny raha mampiady fitsiky vaovao agnatin`ny saigniko zegny. Mitàna za ho laifakan`ny fahotagna mahakasiky vatagna naka zegny.24Olo mampalahelo za! kay azôvy agnadoso za amin`ny tègnan`ny fafatesagna ty?25Fa ankasitrahagnan-Dragnahary tamin`ny alalan`n`i Jesosy Kristy Tompontsika ah! dikany zegny, za vatagna naka manompo lalàgnan-Dragnahary amin`ny jeriko. Kanèfa ndraiky, za manompo fitsipikin`ny fahotagna amin`ny nôfotro.

Chapter 8  
1Dikany zegny tsisy fanameloagna eky zio ty hoan-drô zegny ao amin`i Kristy Jesosy.2Fa fitsipikin`ny fanahin`ny fiainagna ao amin`ny Kristy Jesosy nagnafaka za tamin`ny lalàgnan`ny fahotagna ndraiky fafatesagna.3Fa zegny tsy afaka nataon`ny lalàgna nohon`ny fahalemegnan`izegny tamin`ny nôfotro, nandefa Zanany lahy Izy tamin`ny tarehy nôfotro feno fahotagna mba ho hay ho an`ny ota, ndraiky nagnameloko ota tagnatin`ny nôfotro izy.4Atao zegny mba ho tanteraka amitsika raha takin`ny lalàgna, atsika zegny mandeha tsy araka ny nôfotro, fa araka ny fagnahy.5Irô zegny miaigny araka ny nôfotro, fa irô zegny velogno araka ny fagnahy mifantoko amin`ny raha ny fagnahy.6Fôtony fisaignana miôrigny amin`ny nôfotro fafatesagna, fa fisaignana miôrigny amin`ny fagnahy ndraiky fiadagnana avio fiaignana.7Ny fiaignana miôrigny amin`ny nôfotro miteraka rafy ankilan-dRagnahary, fa tsy mifagnaraka amin`ny lalàgnan-dRagnahary zegny, salakady tsy hainy fekny magnano zegny.8Kay irô zegny mbala agnatiny nôfotro tsy ho afaka ho ankasitrahan-dRagnahary.9Kanefa, anarô tsy agnatiny nôfotro fa agnatiny fagnahy, ka marigny fa miaigny aminarô fagnahin-dRagnahary. Fa izy koa misy olo tsy managna fagnahin`i Kristy, tsy ninazy izy zegny.10fa izy ka ao agnatinarô i Kristy, maty nohon`ny fahotagna ny vatany, fa fagnahy velogno baka amin`ny fahamarignana.11Izy ka fagnahiny zegny nagnatsangana Jesosy tamin`ny maty velogno aminarô, Izy nagnatsangana i Kristy tamin`ny maty baka hagnamia tegnany fiaignana koa andeha amin`ny tegnanarô mety maty amin`ny alalan`ny Fagnahy, zegny velogmno ao aminarô.12Dikany zegny, ralahy, mpitraosa atsika fa tsy ao amin`ny nôfotro mba hiaignana araka ny nôfotro.13Fa ka miaigny araky ny nôfotro anarô, ho faty, fa izy ndraky koa amin`ny fagnahy amonoanarô asan`ny taignanarô, ho velogno anarô.14Fa kara irô raha voatsariky ny fagnahin-dRagnahary, irô zegny zanakan-dRagnahary.15Fa tsy nangala fagnahin`ny andevo arô kay havozo. fa ndraiky, nangala fagnahy fananganan-janaka arô, zegny dràdràdràgna hoe: "Aba, Baba ô!"16fagnahy marigny vavolombelogno amin`ny fagnahitsika fa zanakan-dRagnahary atsika.17kay izy koa zanaka atsika, mandova baka zegny, mpandova ndRagnahary. Avio lova araiky ao amin`i Kristy atsika, raha tegnany miaraka aminany marigny atsika amiam-boninahitry miaraka Aminany koa.18aoko fa irô fijaliagna magnerantany ty tsy tôkony ampitovigny amin`ny voninahitra zegny aboaka amitsika.19Fa raha jiaby nahary magnantegna maré miambigny ny fagnaboagna zanakan-dRagnahary amin-drô.20Raha jiaby eto ambon`ny tany natao tsisy dikany, tsy baka amin`ny sitrapônany manaokagna, fa baka amin`izy nagnano zegny. Izegny baka amin`ny toky namiany koa21fa raha jiaby eto ambon`ny tany ho vótsaoragna amin`ny fagnandevozan`ny hozogno, bakô hitaondra agny amin`ny fahafagna amin`ny voninahitry zanakan-dRagnahary.22Haintsika fa raha jiaby eto ambony tagny miaraka malahelo bakakô miaraka miasa agnatiny horohoro zisaka izio ty aza.23Tsy zegny fo, na vatagnatsika aza, managna vokatra voalohany fagnahy, na tegnatsika ka aza mihaimbe agnatitsika ao, izegny fagnavotagna atsika. Fa tamin`izegny fatokisagna zegny namonjegna atsika.24Fa zegny atokisantsika efa hiboaka na mbala tsy hita, azovy ka hiambigny hampatokiagna zaka efa hitany?25Fa izy ka matoky amin`ny raha mbala tsy hitatsika atsika, miambigny zegny ampaharaitagna atsika.26Kara zegny koa ataon`ny fagnahy magnampy ao amin`ny fahalemegnatsika. Fa atsika tsy mahay vavaka tôkony ataotsika, fa fagnahy tegnany mibabako ho antsika amin`ny alahelo tsy hay volagniny.27zegny mandiniky ny fô, mahay diniky fagnahy, fôtony Izy mibabako ho atsika mpino araka ny sitrapôn-dRagnahary.28haintsika miara-miasa hagnatsara zegny raha tian-dRagnahary, voakaiky araka ny fikasany koa, [Fanamariagna: Tôkony "miaraka ampiasaigny ho amin`ny tsara raha jiaby," dikany volagna taloha magnano hoe: "raha jiaby miaraka miasa ho amin`ny tsara."] Ho an-drô voakaiky ho amin`ny fandaharany.29Fôtony irô fa hainy taloha, nitindreny mba hitovy bika amin`ny zanany, mba ho talagnolo agnivon-drô ralahy maro izy.30Irô nitindregny taloha, nikahigny ndraiky. Irô zegny nikahigny, namarigniny ndraiky koa. Irô zegny namarigny, namiany voninahitra koa.31Ino basy raha tôkony volagnitsika mahakasiky irô raha rô? Izy ka manaogna atsika ndRagnahary, azovy mahasaky atsika?32Izy tsy niaro zanany tôkana fa namiany atsika jiaby,kay nagnino tsy hagnamezany atsika bôjo miaraka amin`ny zaka jiaby zegny koa?33Azôvy irô hagnampanga hicontre irô olo nifidin-dRagnahary? Zagnahary araiky magnamarigny zegny.34Azôvy araiky hagnasazy? Kristy araiky maty ho antsika,kay mandilatra zegny, natsangana koa Izy, manapaka miaraka amin-dRagnahary amin`ny toèram-boninahitry Izy, ndraiky Izy mibaboko ho atsika.35ôvy hagnasaraka atsika amin`ny fitiavan`i Kristy? Fahoriagna sa fijaliagna, sa fanenjehagna, sa mosary, sa fitanjahagna, sa loza, sa raha marangitry?36Araka ny voasaoratra hoe: "Baka aminao maty lalandava zahay. Nalaigna kara ôndrikôndriky zahay."37Ao agnatiny rah jiaby zegny zahay mandilatra noho ny mpandresy zahay amin`ny alalan`Izy araiky tia zahay.38Fa resy lahatra za fa na fafatesagna, na fiaignana, na irô anjely, na irô fanjakagna, na irô raha jiaby ziô ty, na irô zaka ho avy, na irô angôvo,39na ny agnabo, na aligny, na zavaboary hafa, tsy mahasaraka atsika amin`ny fitiavan-dRagnahary, izegny ao amin`ny Kristy Jesosy Tompontsika.

Chapter 9  
1Magnabara marigny ao amin'ny Kristy zaho. Tsy mavandy zaho, bakô eritreritry naka vavolombelogno miaraka aminaka ao amin'ny fagnahy Masigny,2fa haminaka misy alahelo maventy bakô fijaliagna tsy mijanogno ato am-pôko.3Afaka nagniry zaho fa zaho vatako ho voaozogno ka hiala amin'i Kristy baka am-drô ralahiko, draiky irô zegny razagna araiky aminaka ara-batagna.4Irô io Isiraelita. Irô io managna fananganana, voninahitry, fankatoavagna irô, fagnamezagna lalàgna, fideragna an-dRagnahary, bakô irô fampagnatenagna.5Ninany io kony irô razagna nahavy an'i Kristy ho avy vatagna, Izy Zagnahary ambonin'ny jiaby. Deraigna mandrakizay Izy. Amena.6Tsy foagna ir I zeny nampagnategnan-dRagnahary. Tsy baka agny Isiraely tegna Isiraely.7Na irô taranak'i Abrahama jiaby tegna zanany. "Baka amin'Isaka hikahiagna irô taranakanao."919Baka io hagnambaragna aminaka anarô: "Nagnino mbala mahita tsigny fo Izy? Azovy mba azovy mavoatohitry raha tiany fôny?"20Mifanohitry amin'ny zegnylelahy ty oe, azovy mba anao mamaly manohitra Zagnahary? Izio mba efa nivolavolaigny hagnambara amin'ny mpamolavola: "Nagnino mba nataonao Kara ty zaho?"21Izio mba mpagnaboatra vilagny tsy managna zo hagnamboatra fipitragna bolongany araiky amin'ny tanimanga amin'ny andra voatokana, bakô fipitragna araiky hafa isan'andra?10Tsy zegny fo, avy io koa Rebeka hiteraka amin'ny lelahy araiky, Isaka babatsika\_11mbala tsy teraka aby irô tsaiky bakô mbala tsy nagnano raha tsara na ratsy, mba Kara tanjogno Zanahary araka ny fisafidianany, tsy baka amin-drô asa io, fa baka aminany mikaiky io\_12nambara-dro tamin'ny viavy io: "zokiny hanompo zandriny.13Izegny Kara raha voasoratra fa: "Jakoba tiako, fa Esao halako."14Ino basy hivolagnitsika? Misy adisoagna mba miaraka amin-dRagnahary?15Tsisy feky zegny. Nambarany tamin'i Mosesy: "Hamindra fô amin'izegny tiako hamindragna fô Zaho."16Dikany zegny, tsy baka aminany tia hagnano zegny, na baka aminany milomoay, fa baka amin-dRagnahary, nagnaboaka famindram-pô.17Soratra Masigny nagnambara tamin'i Farao: "Baka amin'izegny antony zegny nampanogako anao, mba hagnaboako aminao tanjako, bakô hagnambaragna agnarako eran-tany."18Dikany zegny, Zagnahary mamindra fô amin'izegny tiany, bakô zegny tiany hamafisiny fô.19Baka io hagnambaragna aminaka anarô: "Nagnino mbala mahita tsigny fo Izy? Azovy mba azovy mavoatohitry raha tiany fôny?"20Mifanohitry amin'ny zegny, lelahy ty oe, azovy mba anao mamaly manohitra Zagnahary? Izio mba efa nivolavolaigny hagnambara amin'ny mpamolavola: "Nagnino mba nataonao Kara ty zaho?"21Izio mba mpagnaboatra vilagny tsy managna zo hagnamboatra fipitragna bolongany araiky amin'ny tanimanga amin'ny andra voatokana, bakô fipitragna araiky hafa isan'andra?22Karakory Izy koa Zagnahary, ty agnaboaka helokonany draiky hampahay fahefagnany, Kay niaritry tam-paharetagna irô fipetraka heloko handrobaka raha?23Karakory izy koa nataony raha zegny mba hagnambarany voninahitrinany amin'irô fipetraka famindram-pô?24Karakory izy koa nataony amitsika draiky irô nikahigna koa zegny, tsy amin'ny samy Jiosy fo, fa amin'ny irô Jentilisa koa?25Kara raha nambarany tao amin'i Hosea koa: "Kahiko oloko zegny tsy oloko, bakô tiaviko zegny tsy tia.26Baka io agny amin'izegny nagnimbaragna tamin-drô: 'Tsy oloko anarô,' agny hikahiagna irô: 'zanaka Zagnahary velogno.'"27Isaia mare irô Isiraely: "Izykoa Kara jia agny amin'ny ranomasigny zanaka Isiraely, ho avotro zegny tavela ambiny,28fa Tompo hitonga volagnanany eto an-tany, feno bakô tsy ela."29Araka nambarany Isaia mialoha: "Izy koa Tompo tompin'ny maro nagnambela taranaka how antsika, ho Kara i Sodoma atsika, bakô lôso kara I Gomora30Ino basy hambaratsika? Irô Jentilisa, tsy nitady fahamarignana, nahazo fahamarignana tamin'ny finoagna.31Isiraely, nitady lalàgnan'ny fahamarignana, tsy navy tamin'izegny.32Nagnino kè? fôtony irô tsy nitady zegny tamin'ny finoagna, fa tamin'ny asa. Tafitohigny vato fanafintohinagna irô,33araka voasoratra: "Zahavan-drô, ao Ziona no ambilako vato fanafintohinagna draiky vatolampy fandikan-dalàgna. Zegny matoky tsy megnatra."

Chapter 10  
1Ô! ralahy, ny rin'ny fôko draiky angatahako amin'DRagnahary mbaha ho ninany irô, draiky fagnavaotagna irô.2Mijoro vavolombelogno drô zaho fa mafana fô amin-dRagnahary irô, nefa tsy araka ny fahaizagna.3Fa tsy mahay famarignan-dRagnahary irô, sady mitady hamaitraka famarignana manaokana irô. Tsy magneky famarignan-dRagnahary irô4a Zagnahary faharaitagna lalàgna mba amin'ny fahamarinagna amin'ny olo jiaby mino.5Fa Mosesy nanaoratra momban'ny famarinagna avy amin'ny lalàgna hoe: " Olo zaigny magnano fahamarignan'ny lalàgna hiaigny amin'ny famarinagna zegny."6Famarinagna avy amin'ny finoagna magnabara hoe: " Aza mivolagna kara ty am-pô hoe: ' Azovy anoga andangitry?' (izegny, mampidrotso i Kristy);7sady aza mivogna hoe: ' Azovy hijiky amin'ny laligny?''' (izegny, mampiakatra i Kristy amin'ny maty).8Ino ambara ny zegny? " Ankilanao eo volagna, am-bavanao sady am-ponao." Izegny volagnany finoagna, zaigny nambarany.9Fa koa amin'ny vavanao ny ekenao Jesosy Tompogna, sady amin'ny fô nao fa natsangan-dRagnahary tamin'ny maty Izy, hivonjeny anao.10Fa amin'ny fô inoagnan'olof famarinagna, draiky amin'ny vava agnekegny famonjegna.11Nagnambara soratrta hoe: " Tsy ho maignatra zaigny mino Izy."12Fa tsisy mampiavaka Jiosy draiky Grika. Fa Zagnahary araiky fo tompon-tsika, Abako Izy araigm-pasohavagna zaigny mikaiky Izy.13Fa olo jiaby mikaiky agnarany Zagnahary vonjegna.14Karakory ataon-drô hikaiky irô tsy ninoany? Akory ataon-drô aregny koa tsisy mpitory?15Akory ahafan-drô mitory, koa tsisy nagniraka? Araka voa soratra hoe: " Zahava atsaragna ny vitin-drô mpagnabara filazantsara!"16Kanefa tsy irô zaraiky naregny filazantsara. Isaia nagnabara hoe: " Zagnahary è, azovy nino afatra nay?"17Dikany zegny finoagna io baka amin'ny fitandrignaisagna, ary fitandrignaisagna avy amin'ny volagna Kristy.18Ambaroko fa: "Ia tegna marigny". Feho drô fa regny nagnairantany, ary nivolagny drô fo farany fiainagna ty."19Ankoatrany zegny, nambarako: " Tsy naregny mba Israely?" Tamin'ny volohany Mosesy ny volagna hoe: "Hatako saropiaro amin'ny tsy firenene anarô.Amin'ny firenena tsisy raha ahy.20Tio nasaky Isaia izy koa fa ny volagna hoe: " Hitan-drô tsy ny tady zaho za. Niboaka tamin-drô tsy nagnatogno zaho za."21Nagnambara izy tamin'Israely hoe: " Faritry nany namotsaorako tamin'ny olo tsy mijery draiky maditry."

Chapter 11  
1Kai nivolagna za fa, narian-Dragnahary foeky ma olo nany? sagnatria. Za koa ane Israelita, taranak'i Abrahama ary karazagna naka Benjamina.2Zagnahary tsy nagnary olo nany fa hainy taloha zegny. Tsy hainarô ma raha nivolagnin'ny soratra Masigny mikasiky Elia, nitaraigny tamin-Dragnahary nisazy Israely? hoe:3Tompo, irô io namono mpaminaninao, nagnapotiky làtabatra masigninao. Za fo tavela eto, sady tiamono za foeky ka irô."4Ino navalin-Dragnahary Izy: "Efa niaro olo mandeha fito arivo izay tsy nandohaliky tamin'ny Bala ho anakahy Za."5Kai karaha zegny koa zioty, misy ely fo koa araka ny fifidianagna amin'ny fahasoavagna.6Iziko draiky boaka amin'ny fahasoavagna zegny, tsy avy amin'ny asa foeky zegny. Sady tsy ho fahasoavagna eky fahasoavagna.([fagnitsiagna ely: ankamarozan'ny taratasy sasany taloha magneky fa: " Izikoa boaka amin'ny asa i zegny, fa tsy fahasoavagna eky; izikoa draiky zegny, tsy asa eky koa ny asa."])7Kai ino basy? Ny raha tadiavin'i Israely tsy azony, fa izay voafidy fo nahazo, sady nankamafisigny ambiny tio.8Zegny baka araiky voasoratra fa: "Zagnahary nagnamia irô fagnahin'ny adindiriagna, maso mba tsy ahitan-drô, sofigny koa mba tsy harignesn-drô, zisaka niany."9kai nivolagna i Davida nagnano hoe: "Alô latabatra mba ho harato draiky fandriky, ho vato hamitaka sady hamaly faty amin-drô.10Mason-drô hizigniny baika ts hahita, sady hiôdriky mandrakizay tahèzangnan-drô11i za mivolagna fa: "Asa mba ho ahay meloko fo irô koa lavo? Sagnatria. Kanefa, boaka amin'ny fahalavoan-drô fo nahatonga famonjegna tamindrô jentilisa, baika ampafana fô drô.12Kai izikoa fahavalondro harehan' olo jiaby eto an-tany, sady i fahaverezagnan-drô io koa naren-drô jentilisa, agnano karakory eky ankabeazan' ny fahavitan-drô.13Amin'ny zioty, za mikoragna amin-drô jentilasa, ary izikoa za mbala ampostolin-drô jentilisa, mankasitraka fanompoagna naka fo za.14Asa mety ampafana fô drô izay boaka amin'ny haigny naka manokagna. Ary mety hagnavotro sasany amin-drô io atsika.15Izikoa fangnilikiliagna irô midika fampiavanagna ambony ny tany ity, kai ino koa ma hangnanovandrô fa boaka amin'ny fahafatesagna fiainagna ity?16Izikoa voatokagna ny vokatra vohalohany, dikany zegny ny ampahany amin'ny onga. Izikoa draiky fakany, karaha zegny koa irô tagnantagnany.17kanefa koa nitapagna tagnantagnany sasany, ary koa anao, sampagna olivadia, zegny natambatra tamin'drô tio, sady izikoa nifampizara tamin'drô tio zegny vahin'ny kakazo oliva anao,18azendriky mipoera amin-drô vahitra sasany. Fa anao koa nipoera, manjary tsy anao mitondra vahiny, fa vahiny mitondra anao.19Kai ivolagna amizay anao fa: "Nitapagna hiala tagnantagnany baika havitako mifandray aminany."20Marigny zegny. Nohon'ny tsy fisiandrô finoagna nahatonga irô nitapagna, fa anarô draiky ny hipetraka tsara boaka amin'ny finoagnanarô. Kaza magnambony tegna anarô, fa mba matahora.21Fa izikoa tegna sampagna tsy nambelan-Dragnahary, anao mba tsy ambelany koa.22Mba zahava baka, fahatsoragna draiky aratsiam-pagnahy ny Zagnahary. Amin'ny lafiny araiky, ny arantsiam-pagnahy zegny boaka amin-drô jiosy lavo aby igny. Fa amin'ny lafiny araiky draiky, ny hatsaram-pagnahin'Dragnahary avy aminarô, izikoa maharitry amin'ny hatsaram-pagnahiny anarô. Fa koa tsy zegny, hitapagna koa anarô.23Fa na dia zegny draiky, izikoa irô tsy mino kara io fo, hatambatra foeky. Fa zagnahary afaka mipody mampitambatra irô draiky.24Fa izikoa draiky nitapagna tamin'ny kakazo oliva anarô, kai natambatra tamin'ny kakazo oliva tsara, asa ho karakory fihoran'ny ankabeazan-drô jiosy aby sampagnana vojanahary, natambatra tamin'ny kakazo oliva-drô manôkana?25Tsy tiako ny tsy hahay anarô rahalako, ny raha misitriky zegny, baika tsy agnanaovanarô fa anarô misy jery. I raha misitriky zegny ane fa nampiherign'olo irô Israely aby io, zisaka irô tao feno Jentilisa.26Dikany zegny, hivojegn Israely jiaby, karaha ny voasoratra hoe: "Hiboaka baka agny Ziona ny mpamafaka. Hagnadoso harantsiam-pagnahy ny Jakoba Izy,27sady zegny koa fagnekem-piavanagna nataoko tamin-drô izikoa fa hagnadosoagna fahotangnan-drô Za."28Amin'ny lafiny araiky mikasiky tenin-dRagnahary, irô fahavalo alohalohanarô. Fa amin'ny lafiny araiky draiky, araka safidin-dRagnahary, irô mahay halohan-drô Razagna.29Fa irô fagnomezagna draiky kaiky ny Zagnahary tsy miôva foeky.30Fa anarô zegny tsy mankasitraka Zagnahary taloha, kanèfa anarô zioty draiky zegny nangala famelan-keloko boaka anin'ny tsy fankasitrangnan-drô.31Karazegny koa, irô Jiosy zioty zegny tsy mankasitraka koa. Vokatra zegny, boaka tamin'ny famelan-keloko nataonarô mety azahoandrô famelan-keloko zioty koa.32Fa zagnahary fa nagnadoso ny tsy fankasitragna jiaby, baika ahavitany mamela heloko amin'olo jiaby.33Zahava fa, ny alalignan'ny irô haren'ny fahendregna ndraiky fahaizan-dRagnahary! Tsy takatra jerin-drô ny fitsarany, draiky irô lalagna nany zegny tsy hay faritigny!34"Azovy ma nahay heritreritrin'ny Tompo, sady azovy koa najary mpagnamia hevitry Izy?35Azovy koa nagnamia raha Zagnahary taloha, kai tsy maintsy agnaregnan-dRagnary izy draiky koa?"36Fa avy Aminany draiky boaka Aminany sady ho Anany ny raha jiaby. Ho ninany mandrakizay ny voninahitra. Amèn.

Chapter 12  
1Zaho mangataka aminarô zegny ralako nohon'ny famindram-pon-dRagnahary, mba hanolotra ny vatagnanarô ho sôrôgno masigny sady eken-dRagnahary. Araka ny tôkony izy fanompoanarô.2Aza magnaraka fanaony izao tontolo izao, fa miövà amin'ny fagnavaozagna ny saigninarô, mba hamantaranarô tegna sitrapon-dRagnahary tsara sady ankasitrahany, marigny.3Nohon'ny fahasoavagna namiagna zaho, agnambarako amin'olo jiaby aminarô. fa tsy tôkony hanagnanarô menimeny agnambon'ny tegnany mihoatra ny tôkony ho eritreretiny. Fa izegny ndraiky, tôkony eritreretriny am-pahendregna irô iô, karah nagnamaizan-dRagnahary lanjam-pinoagna ny tsirairay.4Fa managna rantsagna maro amin'ny vatagnatsika,5kanefa tsy mitovy aby ny asan-ndrô rantsagna iô.6Managna ny fanomezam-pahasoavagna samihafa atsika,arakany fahasoavagna.7Raha ny faminaniangna ny fagnamaignazagna ny fahasoavagna. Kay atao araka ny haben'ny finoagnany. Raha ny fanompoagnany fagnamaizagnam-pahasoavagna, kay aoka atao izy hanompo. Fa raha nisy olo araiky nahazo fanomezam-pahasovagna hampianatra,aoka izy hampianatra.8Raha ny fampaherezagna ny fanomezam-pahasovagna araiky, aoka izy hampahery.Raha magnamia ny fanomezam-pahasoavagna araiky, aoka izy agnano izay ampelatagnanany. Raha ohatra hitarika ny fanomezam-pahasoavagna araiky, kay aoka izegny ho vita am-pitandremagna. Raha agnaboaka fangoraham-po ny fanomezam-pahasoavagna araiky, aoka izy ho vita hampiravoravogna.9Aoka ny fitiavagna tsy hisy fitsaram-belatsihy. Mankahalà ny ratsy; mifikira mafy amin'ny tsara.10Mifankatiava mitova amin'ny mpirahalahy; mifankatiava aby anarô tsy araiky araiky, mifagnamezam-boninahitra ary mifagnajàha.11Mazotoa, fa kaza kamo, Aoka hafana fo amin'nyfanompoagna ny Tompo. Mifalia amin'ny fahatokiagna hanagnanao mômba ny ho avy.12Maharetà amin'ny probleminao jiaby. Mivavaha hatrany.13Mifampizarà amin'ndrô mpino. Mitadiavà fomba maro mba hahatonga olo hiditry an-tragnônao.14Misaôra amin'ndrô olo magnenjiky anao; misaôra salakady aza magnozogno.15Mahaizà miaraka mifaly amin'ndrô olo ravoravo koa miarahà mitomoangny amin'ndrô mitomoangny.16Mitovia fisaignana amin'olo tsy araiky araiky. Aza misaigna amin'ny fomba fireharehagna, fa ekeo irô olo ambany. Aza mihevitry tegnanao tegna misy jery.17Aza mamaly ny ratsy. Magnanaôva zaka maro tsara amin'ny mason'olo jiaby.18Raha azo atao, mivavaha hoan'olo jiaby, arak'izay vitanao.19Aza mamaly ny ratsy tegnanarô, fa amaizà lalagna ny fahatezeran-dRagnahary. Satria efa voasoratra tagny: '"Ninaka ny vali-faty, donc zaho hamaly izy; nambaran'i Tompo."20Izy koa mosâry ny fahavalonao, aza misalasala eky fa amaiza anigny izy.raha mangetaheta izy,amaiza rano higiagna izy. Raha ohatra nagnano zegny anao hamoro ny vain'ny môtro anambo ny lohany."21Reseo amin'ny tsara ny ratsy fa aza mety resen'ny ratsy

Chapter 13  
1Alô zegny olo jiaby samby hagneky fa maventy fahefagna zegny. Tsisy fahefagna eky koa fa tsy baka amin-dRagnahary. Aviô, fa voatôndron-dRagnahary irô manam-pahaifagna jiaby misy.2Dikany zegny, zaigny tsy magneky fahaifagna zegny miragna tsy magneky didin-dRagnahay; kay hahazo fitsaragna amin'ny irô zaigny tsy magneky didy na fahaifagna zegny.3Fôtony ny mpanapaka tsy avozoandrô magnano asa tsara, fa irô magnano asa ratsy fo. Magniry tsy havozo ikambagna amin'ny fahaifagna mba anarô? Magnanaova ra manjary fa hideraigna amin'ny zegny anao.4Mpanompon-dRagnaharinarô amin'ny tsara izy. Fa anarô ndraiky koa ra tsy manjary, mila mailo, fôtony izy tsy mitondra fahasambaragna aminarô koa fa amin'ny ra ratsy. Fa izy mpanompon-dRagnahary mpamaly ny ratsy amin'ny olo magnano ra tsy manjary.5Dikany zegny tôkony hankatoa anarô, tsy amin'ny heloko fo, fa amin'ny fieritreretagna koa.6Dikany zegny, magnaifa hetra koa anarô. Fa mpanompon-dRagnahary irô manam-pahefagna, araiky miandraikitry ra zegny tsisy farany.7Ifaiha amin'olo tsy araiky araiky ra toky nindrô: magnifa hetra amin'ny olo tokony agnifagna izy; magnifa fadin-tseragnana amin'ny zaigny tokony agnifagna izy; magnajà zaigny tokony mety ajaigna.8Kaza magnano misy traosa na aminjovy na aminjovy, ankoatrany fifankativagna. Fa zaigny tiamagnodidigny izy nahavoaboaka lalàgna:9Maro irô didy: "Aza mangala-badin'olo, aza mamono olo, aza mangalatra, aza magniry," izy koa misy misy didy hafa ankoatrany irô igny, fehezan-teny ty mavoafehy izy: "Tiava namanao kara fitiavanao taignanao."10Tsy mandratra magnodidigny fitiavagna zegny; dikany zegny, fitivagna fahatantern'ny lalàgna.11Dikany zegny, ainarô fotoagna, fa laira hifoazanarô amin'ny tôromaso ziôty. Amiziôty fa tsy lavitry fagnavaotagna araiky ninoantsika retsy tamin'ny voalohany igny.12Avy aligny, magnantogno andra. Dikany zegny, alô ariagna agny asany setoany jiaby, aviô alô atsika andaiha hitafy fiadagna.13Alô andaiha amin'ny làlagna mihitsy, kara atao mandaiha amin'ny andra matsagna igny, fa tsy kara irô ravoravo tsy ampahedraigna na amin'ny hamamoagna igny; fa alô tsy andaiha amin'ny fahavaitavaigna na amin'ny filàgna tsy voatana ndraiky amin'ny fifanohairagna na amin'ny hafanam-po.14Fa magnara an'i Jesosy Kristy Tompo aviô aza magniraka nofo hahantatairaka filàgna.

Chapter 14  
1Halaiva jiaby malemy amin'ny finiagna, kaza mitsara mikasiky fanohoanan-kevitra.2Olo araiky managna finoagna hihinagna raha jiaby, fa araiky malemy tsy mihinagna izy koa tsy legume.3Zegny mihinagna raha jiaby, alo izy tsy hagnaratsy zegny tsy mihnagna raha jiaby; bako zegny olo tsy mihinagna raha jiaby tsy hitsara koa irô olo mihinagna raha jiaby. Fa zagnahary efa nagneky izy.4Azovy mba anao, anao mitsara mpanompo'olon-kafa ? Eo alohan'ny Tompony izy mitsangana na lavo. Fa hatsangana izy, fotony Tompo afaka manangana izy.5Olo araiky miheritreritry fa misy andra tsara ankoatran'ny andra hafa. Olo hafa koa miheritreritry fa mitovy fo andra jiaby. Ambila olo tsiaraikiaraiky ho resy lahatra araka saigniny.6Zegny mitandrigny andra, mitandrigny zegny ho an'ny Tompo; bako zegny mihinagna ho an'ny Tompo; izy koa mankasitraka ndRagnahary.7Tsisy miaigny amin'ny vatagnanany atsika, bako tsisy maty ho an'ny vatagnanany.8Izy koa miaigny atsika, miaiagny ho an'ny Tompo, izy koa maty atsika, maty ho an'ny Tompo. Dikany zegny na velogno na maty atsika, nihin'ny Tompo.9Baka amin'ny antony zegny nahafatesan'i Kristy draiky nahavelogno Izy, mba haviany sady Tompon'ny veelogno.10anao nagnino mitsara rahalahinao ? Bako anao malaigny rahalahinao ? Atsika jiaby mbola hitsaraigny alohan'ny sezy fitsaran-dRagnahary.11Efa voasoratra : "Izy koa mbola velogno Zaho", Nambaran'ny Tompo, "hiforitry io alohako lohaliky jiaby, bako lela jiaby hihira ndRagnahary."12Dikany zegny atsika tsiaraikiaraiky, hagnano tatitry ny vatany io amin-dRagnahary.13Kay, alo atsika tsy hifampitsara feky, aleo miheviry, tsy hasigny fandavoagna na fandriky io alohan'ny ralahiny.14Mahay zaho, bako resy lahatra amin'ny Tompo Jesosy, fa tsisy tsy madio amin'ny vatany. Fa zegny mangala raha jiaby tsy madio zegny aminany.15" Fotony izy koa anao malahelo baka amin'ny hanigny rahalahinao, tsy mandeha am-pitiavagna feky anao. Aza robatigny baka amin'ny hanigninaro, iro raha jiaby namoizan'i Kristy aigniny.16Kaza magnambela zegny raha herisetreretinaro tsara, andeha haratsiagna.17Fa fanjakan-dRagnahary, tsy momba hanigny draiky rano figiagna, fa momba fahamariagnana, fiadagnana, bako firavogna ao amin'ny Fagnahy Masigny.18Zegny manompo Kristy arak'izegny, ankasitrahan-dRagnahary bako iken'olo.19Dikan'izegny, alo atsika hiezaka hitady raha mikasiky fiadanagna draiky momba fifampandrosoagna.20Aza rombatigny baka amin'ny hanigny, asan-dRagnahary. Tegna madio raha jiaby, fa ratsy amin'olo mihinagna izy bako mampameloko izy.21Tsara izy koa tsy mihinan-kena na tsy migiaka divay, na raha jiaby tokony hampameloko ralahinao.22Finoagna anagnanao, hakajia ao aminao draiky amin-dRagnahary. Sambatra zegny tsy mampameloko vatany amin'izegny raha ekeny.23Zegny misalasala, meloko izy koa mihinagnay fotony tsy tamin'ny finoagna. Bako izay raha jiaby tsy baka amin'ny finoagna dia fahotagna.

Chapter 15  
1Atsika matanjaka tokony handefitry amin'ny fahalemeny drô mahalemy, sady tsy tokony agnano izay mahafalifaly tegnany.2Hiangaviagna ny tsirairay mba agnanao raha mahafalifaly ny mpiara-monigny aminazy, fa zegny tsara mba hiposigna izy.3Fa na kristy tsy nagnano raha mahafinaritra tegnany. Zegny araka voasoratra hoe :" fagnambanian'olo anao, natreky aminaka."4Na ino na ino voasoratsara taloha, igny voasoratra mba fampianaragna atsika. Mbaka amin'ny faharetan-tsika draiky mbaka amin'ny soratra masigny no hanagnan-tsika toky.5Dragnahary faharetagna draiky fampaherezagna hagnamia fisaignana mitovy atsika jiaby araka an'i Kristy Jesosy.6Izy mba agnano zegny mba ho fisaignana araiky draiky vava araiky mba hideranaro Dragnahary draiky baban'i Tompotsika.7Noho zegny, mitambara, mitovy nandraisan'i Jesosy Kristy anaro koa, mba fideragna Zagnahary.8Ambarako anaro fa i Kristy mpanompo'ny voavositry (iro Jiosy) ho an'ny fahamarignan-Dragnahary, mba hahafagna magnamarigny iro fampagnatenagna iro razana,9ho an-dro Jentilisa mba hagnamezagnn-boninahitra Dragnahary nohon'ny famindram-pony. Zegny araka voasoratra hoe : "Noho zegny agnamia fideragna Anao amin'ny Jentilisa Za ary hihira fideragna agnaranao."10Mbola voavolagna koa hoe : "Miravoravo miaraka amin'ny vahoakany, ry Jentilisa.11"Ary ko a hoe : "Derao ny Tompo, ry Jentilisa jiaby, hambila olo jiaby hidera Azy."12Volagniny Isaia koa hoe : "Hisy vahatran'i Jese, ary araiky hitsangana hanapaka eo amin'ny Jentilisa. Hanagna fahatokisagna amin-dro Jentilisa."13Dragnahary fahaokisagna ane agnamia anaro firavoravogna draiky fiadanagna jiaby amin'ny finoagna, mba ho feno fahatokisagna anaro mbaka amin'ny herin'ny fagnahy masigny.14Tegnako io koa resy lahatra momba anaro, ry rahalahy. Resy lahatra koa za fa anaro feno fahatsaragna, feno fahaizagna jiaby. Resy lahatra koa za fa anaro mahavita mifagnanatra.15Manoratra ampasahiagna aminaro za, mba ampatsiavagna anaro raha sasany draiky, nohon'ny fagnamezan-pahasoavagna namiany Dragnahary za.16Zegny fagnamezan-pasoavagna zegny tokony hanompoako i Kristy Jesosy tany Jentilisa, mba agnamia filazantsaran-Dragnahary. Tokony ataoko zegny mba azo ekegna fagnatitry (raha ateriny) Jentilisa, voatokan'ny fagnahy masigny.17Nohony zegny ny hafaliako ao amin'i Kristy Jesosy draiky raha Dragnahary.18Za tsy hasaky hikoragna na ino na ino koa tsy raha vitan'i Kristy mboka taminaka mba ho fagnikihany Jentilisa za. Iro raha jiaby io vita tamin'ny teny draiky asa,19tamin'ny herin'ny famantagna, fahagagana, draiky tamin'ny herin'ny fagnahy masigny. Zegny mbaka agny Jerosalema, draiky lavidavitry mitovy Ilyrikioma, hahafako magnatanteraka filazantsaran'i Kristy.20Amin'ny zegny fagniriako hitory filazantsara, fa tsy hahaizagna agnaran'i Kristy fo, mba hagnoregnana amin'izay efa nagnoregnany hafa.21Zegny araka voasoratra hoe : "Tamin-dro tsy nahita Izy, hahita Izy, draiky iro tsy naharegny no hahazo."22Noho zegny voavasaka matetiky tsy handeha matetiky aminaro za.23Aminy zio, Za tsy managna fahefagna amindro toeragna aby io. Efa taogno nagniriako mare andeha aminaro.24Noho zegny, na imbiagna na imbiagna andehanako agny Espana, magnategna za hahita anaro koa fa mandalo, avio aterinaro antany andianako, koa mbaka mankafy fiharagna naro betibetiky Za.25Fa amin'ny zio andeha a Jerosalema Za hanompo iro mpino.26Fa faravoravognan' i Makedonia sy Akaia hagnano fandraisagna anjara ho an-dro mpino agny Jerosalema.27Ia, haravoagna ho an-dro zegny, ary, mpitrosa aminazy koa iro. Fa koa Jentilisa nizara raha masigny dro, tokony hanompo iro ara-materialy.28Noho zegny, koa fa nataoko asa ary nagnamafy fa voaray dro vokatra izay navory, andeha a Espaina za hitsidika anaro no diako.29Aiko fa za koa mandeha aminaro ka hiditry agnatiny fitahian'i kristy.30Niany mampirisiky anaro za, ry rahalahy, amin'ny Jesosy Tompontsika, draiky amin'ny fitiavan'ny Fanahy, mba hiharaka hiady aminaka anaro amin'ny vavaka ataonaro amin-dragnahary.31Mivavaka mba ho avotro amin-dro izay tsy mankasitraka agny Jodia za, ary mba heken-dro mpino any Jerosalema ny fanompoako.32Mivavaha mba hihaviako aminaro ankaravoagna amin'ny sitrapo-Dragnahary, ary hahafako, mahita fitsaragna, miaraka aminaro.33Zagnahary ny fiadanagna anie hiaraka aminaro jiaby. Amen.

Chapter 16  
1mbelako aminarô i Foiby anabavitsika, mpivavaka agny Kenkrea,2mba hiraisanaro ao amin`ny Tompo izy. Ataova zegny fomba tsara ndrô mpino, ndraiky hatrèha izy amin`ny problème mety hilany fagnampianarô. Fa ndray tegnany koa roso mpagnampy olo maro, ndraiky za koa.3Magnanaova veloma Presila ndraiky Akoila, mpiara-miasa aminaka amin`n`i Kristy Jesosy,4zegny nafoy irô amin`ny haigniko. Fa regny l`eglise Jentilisy regny koa.5Magnanaova veloma l`eglise amin`ny tragnon-drô ao. Magnanaova veloma agny ami`i Epaineto tiako, voalohany vokatr`i Asia amin`i Kristy.6Magnanaova veloma amin`i Maria, niasa maré taminarô.7Magnanaova veloma i Androniko ndraik Jonia, havako marikitry, ndraiky niaka nigadra taminaka. Malaza agnivony apostoly irô, iro niaraka tami`i Kristy taloha naka koa.8Magnanaova veloma ami`ny Ampliato, tiako baka ami`ny Tompo.9Magnanaova veloma i Orbano, mpiara miasa amitsika ato amin`i Kristy, ndraiky Staky, tiako.10Arahaba Apela, izy ankasitrahagna ato amin`ny Jesosy Kristy. Arahaba irô zegny ato amin`ny tòkantragnon`i Aristobolo.11Magnanaova veloma amin`i Herodiona, havako. Magnanaova veloma ami-drô agny antòkantragnon`i Nakisa, amin`ny Tompo.12Magnanaova veloma amin`i Tryfena ndraiky tryfosa, zegny miasa maré ato amin`ny Tompo. Arahaba Perysa tiako, zegny miasa maré tao tamin`ny Tompo.13magnanaova veloma i Rofosy, izegny voafidy tao amin`ny Tompo, bakako reniny ndraiky reniko.14Magnanaova veloma i Asynkrito, Flegona,Hermesy, Patroba, Herma, ndraiky irô ralahy zegny miaraka amin-drô.15Magnanaova veloma i Filologia ndraiky Jolia, Nerea ndraiky anabaviny, baka iô Olimpa, avio ka irô mpino miaraka amin-drô.16Mifagnanaova veloma mifagnôroko masigny. Irô l`eglise ny Kristy magnano veloma anarô.17heur zio mampirisiky anarô za,ralahy, mba handiniky mahakasik`irô zegny mahatònga raha mampameloko ndraiky fisarasaragna. Fa irô, mandilatra fampianaraka nahazonarô. Mialà marikitry irô.18Fa tsy mivavaka amin`ny Kristy Tompontsika olo kara regny, fa kibony manaokana fo. Amin`ny volagna malemy ndraiky roboko amitahan-drô olo tsy manan-tsigny.19kara regny fankatoavagna tafitsa agny amin`ny tsaraiky araiky. dikany zegny,ravoravo za, aminarô, fa tiako mba hisy jery amin`ny raha tsara anarô, fa tsy hagnitsy amin`zegny ratsy.20Zagnaharin`ny fiadanagna hanôrotôro Satana iô ambanin`ny vitinarô afaka fotoagna fohy. Andeha aminarô Tompontsika Jesosy Kristy.21Timoty, mpiara-miasa aminaka, kay magnano veloma anarô, ndraiky Losio, Jasona ndraiky Sosipatro, havako.22Zaho, Tertio, nanaòratra epistily ity, magnano veloma anarô ao amin`ny Tompo.23Gaio, mpagnamia tragno za ndraiky mpivavaka jiaby, kay magnano veloma anarô. Erasto, mpitam-bòla amin`ny tanàgna, kay magnano veloma anarô koa miaraka amin`i Koarto ralahy.24[Fanamariagna: fandikagna taloha tegnany tsara magnadoso ity andiny ity. (zahava Romana 16: 20). and 24: "Andeha aminarô jiaby fahasoavan`ny Tompontsika Jesosy Kristy. "]25Ndraiky voninahitra aminazy mahavita magnitsy anarô araka ny filazantsarako ndraiky fitoriagna Jesosy Kristy, araka ny fagnambaragna tery nitanagna ho secré fa èla be tagny aloha tagny,26kanèfa ambara l`heur zio, tamin`ny alalan`ny bokin`ny faminaniagna nampafantarigny tamin`ny firenene jiaby, araka ny didin-dRagnahary hankatoavagna finoagna.27Andeha amin`Izy ndRagnahary taòkan`ny fisiagna jery, voninahitra mandrakizay, baka amin`ny alalan`i Jesosy Kristy.